wickkiey/tamil-wikipedia-markdown huggingface dataset:
# நெரிகா


**நெரிகா** (*Neriga*) என்பது இந்தியாவின் கர்நாடக மாநிலத்தின் பெங்களூரு நகர மாவட்டம், ஆனேகல் வட்டத்தில் உள்ள ஒரு சிற்றூர் ஆகும். இது வர்த்தூருக்கு அருகில் அமைந்துள்ளது.  

## நிலவியல்
இந்த ஊர் பெங்களூர் மையத்திலிருந்து 24 கிலோமீட்டர் தொலைவிலும், ஒயிட்ஃபீல்டில் இருந்து 8 கிலோமீட்டர் தொலைவிலும் அமைந்துள்ளது. இந்த கிராமம் வர்தூரிலிருந்து சர்ஜாபுரம் செல்லும் வழியில் அல்லது மாரத்தள்ளி முதல் மாலூர் செல்லும் சாலையில் அமைந்துள்ளது. நெல், கேழ்வரகு, பட்டு வளர்ப்பு, உரோசா, கனகாம்பரம், காய்கறிகள் போன்றவை ஆண்டு முழுவதும் பயிரிடப்படுகின்றன. இந்த கிராமம் நீலகிரி தோப்புகளுக்கும், பால் உற்பத்திக்கும் மிகவும் பிரபலமானது. கிராமத்தில் ஐந்து செங்கல் தொழிற்சாலைகள் உள்ளன.  

## கல்வி
பன்னாட்டுப் பள்ளி பெங்களூர் (டிஐஎஸ்பி), இன்வென்ச்சர் அகாடமி மற்றும் கிரீன் வுட் உயர் பன்னாட்டுப் பள்ளிகள் இங்கு அமைந்துள்ளன. கிராமவாசிகளின் கல்வியறிவு 70% உள்ளது.  

நெரிகே ஒரு பன்பாட்டு செழுமை சார்ந்த கிராமம். நாட்டுப்புற கலாச்சாரம் இன்னும் இங்கு உயிர்ப்புடன் உள்ளது. நாடக ரங்கா, டோலு குனித்தா மற்றும் பிற கலைகளுக்காக இளைஞர்கள் அணிகளை உருவாக்கியுள்ளனர்.  

## நிதி
ஊராட்சி அலுவலகத்தின் பின்புறம் தேனா வங்கி பணிகள் 01.01.2014 முதல் துவங்கின. கிளையின் பெயர் நெரிகா, ஐஎம்எஸ் குறியீடு BKDN0611611. நெரிகா கிராமத்தில் வசிக்கும் ஒரு குடும்பத்தின் சராசரி ஆண்டு வருமானம் 15,000 ரூபாய்.  

## தொலைத் தொடர்பு
இந்த ஊரில் பி.எஸ்.என்.எல் தொலைபேசி எக்ஸ்சேஞ்ச் குறியீடு NRA, ஊரின் தொலைபேசி குறியீடு +9180 ஆகும். பி.எஸ்.என்.எல் தரைவழி தொலைபேசி எண்கள் 27851 XXX இலிருந்து தொடங்குகின்றன. அஞ்சல் துணை அலுவலகம் / ஜிப் குறியீடு 562125 இங்கு கிடைக்கும் செல்பேசி வலைபின்னல்கள் : ஏர்டெல் 4G, ஓடாபோன், பி.எஸ்.என்.எல், டாடா குழும வலைபின்னல்கள்.  

## வரலாறு
கிழக்கு நேரிகாவில் அவிமுக்தபுரா என்றும் அழைக்கப்படும் ஒரு பிரபலமான மற்றும் மிகவும் பழமையான அவிமுக்தேஸ்வர சிவன் கோயில் மற்றும் ஜீவசமாதி உள்ளது.  

போசளர் காலத்து சிலைகள் ( நடுகல், நாகக்கல் ) இந்தக் கிராமத்தில் காணப்படுகின்றன. பல நூற்றாண்டுகள் பழமையான கிராம தேவதை ( மாரம்மா) சிலையும் உள்ளது. மேலும் பசவேஸ்வர நந்தி கோயில், பூஜம்மா தேவி கோயில், தவலம்மா கோயில், 10 முனீசுவரர் கோயில்கள், நவகிரகம், அஸ்வத்தா கோயில்கள் போன்ற கோயில்கள் ஊரில் உள்ளன. இந்த ஊருக்கு அருகில் நீலடபுரம் (நெரிகாவின் தென்மேற்கே 0.7கிமீ தூரம்), கொத்தூர் (நெரிகாவின் கிழக்குப்பக்கம் 0.9கிமீ தூரம்), சிக்ககலாபுரம் (நெரிகாவின் தெற்கே 1.3கிமீ தூரம்) இந்த மூன்று அண்டை கிராமங்களும் 16ஆம் அல்லது 17ஆம் நூற்றாண்டுகளில் அழிந்துவிட்டன.  

## போக்குவரத்து
பெங்களூர் கே. ஆர். மார்க்கெட், கெம்பேகவுடா பேருந்து நிலையம் (மெஜஸ்டிக்), சிவாஜிநகரம் ஆகிய பகுதிகளிலிருந்து இந்த சிற்றூருக்கு 323,D,E,F,J,L ஆகிய எண்களைக் கொண்ட பேருந்துகளை பெங்களூர் மாநகர போக்குவரத்துக் கழகம் இயக்குகிறது.  

இந்த ஊரிலிருந்து கார்மேலாரம் தொடருந்து நிலையம் 7 கி.மீ. தொலைவிலும், பெல்லந்தூர் சாலை தொடருந்து நிலையம் 7 கி.மீ. தொலைவிலும், ஒயிட்ஃபீல்டு தொடருந்து நிலையம் 12 கி.மீ. தொலைவிலும் உள்ளது.
# வாத்து பந்தயம்



**வாத்து பந்தயம்** (*Flying duck race*)(இந்தோனேசிய: *பாகு இடியாக்*) என்பது மேற்கு சுமாத்திராவில் உள்ள பயகும்புவில் நடைபெறும் ஒரு பாரம்பரிய விளையாட்டுப் போட்டியாகும். இப்போட்டியில் வாத்துகள் குறிப்பிட்ட எல்லைக் கோட்டை நோக்கிப் பறக்கவிடப்படுகின்றன. பந்தயங்கள் வாரந்தோறும் வெவ்வேறு பகுதிகளில், தெருக்களில் அல்லது நெல் வயல்களில் நடத்தப்படுகின்றன. இப்பந்தயத்தின் போது இசை மற்றும் அணிவகுப்பு நடவடிக்கைகளும் நடைபெறுகிறது.
# நிகழ்படப் பாடம்

**நிகழ்படப் பாடம்** (Video lesson) அல்லது **நிகழ்பட விரிவுரை** என்பது கற்றுக் கொள்ள வேண்டிய ஒரு தலைப்பிற்கான கற்றல் பொருட்களை வழங்கும் நிகழ்படம் ஆகும்.  

நிகழ்படக் கற்றலுக்கான வடிவம் மாறுபடலாம். இது ஓர் ஆசிரியர் ஒளிப்படக்கருவியினைப் பார்த்து பேசும் நிகழ்படமாகவோ, புகைப்படங்கள் மற்றும் தலைப்பு பற்றிய உரையாகவோ அல்லது இவற்றின் கலவையாகவோ இருக்கலாம். யாகூவின் கேலிப்படப் பேடைப் பயன்படுத்தி எழுதப்பட்ட குறிப்புகளின் மூலம் கான் அகாடமி சல்மான் கானின் குரலில் கணிதத்தைக் கற்பித்ததது. பின்னர் இவை யூடியூப்பில் பதிவேற்றப்பட்டன. இத்தகைய விரிவுரைகள் தலைகீழ் வகுப்பறைக் கற்பித்தலின் முக்கிய பகுதியாகும், இதில் தலைப்பின் முக்கியப் பாடப் பகுதிகள் நிகழ்படப் பாடமாக நடத்தப்படுகிறது .  

மாணவர்களை இரு குழுக்களாகப் பிரித்து ஒரு குழுவிற்கு நேரடியாகவும் மற்றொரு குழுவிற்கு நிகழ்படம் மூலமாகவும் விரிவுரை நடத்தப்பட்டது. இரண்டு குழுக்களிலும் மாணவர்களின் பதில் அளிக்கும் விதத்தில் எந்த பெரிய வேறுபாடும் நிகழவில்லை என ஆய்வு முடிவு தெரிவித்தது. ஆனால், அகநிலை மதிப்பீட்டில் சில வேறுபாடுகள் இருந்தன: 48% மாணவர்கள் நேரடிப் பாடங்களை விரும்பினர், 27% நிகழ்படப் பாடங்களை விரும்பினர் மற்றும் 25% பேர் 'நடுநிலை' எனக் குறிப்பிட்டுள்ளனர். 100 க்கும் மேற்பட்ட ஆய்வுகளை ஆராய்ந்ததன் மூலம் 75% நேரங்களில் நிகழ்படம் மூலமாக பாடங்களைக் கற்பதனை விரும்பியுள்ளனர். நூலுக்குப் பதிலாக நிகழ்படங்களின் மூலமாக கற்கும் போது சுமார் 7 மதிப்பெண்களை அதிகமாகப் பெறுவதும் கண்டறியப்பட்டது.
# சாத்தனூர், பெங்களூர்



**சாத்தனூர்** (*Sathanur*) என்பது இந்தியாவின் கர்நாடகத்தின் பெங்களூரில் யெலகங்காவிற்கு அருகில் அமைந்துள்ள ஒரு சிற்றூர்.  

## போக்குவரத்து
சாத்தனூர் ஊரானது யெலகங்காவிலிருந்து 9 கி.மீ. தொலைவில் உள்ளது  

### பேருந்து
சாத்தனூருக்கு பின்வரும் எண்கள் கொண்ட பேருந்துகள் செல்கின்றன; 401BK, 289, 289A, 289B, 289C, 289E, 289F, 289H, 289J, 289K, 289Z, 289L, 289P, 289M  

### தொடருந்து
யெலகங்கா சந்திப்பு அருகில் உள்ள தொடருந்து நிலையம்
# வில்லிவாக்கம் அகத்தீசுவரர் கோயில்



**அகத்தீசுவரர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் சென்னை வில்லிவாக்கம் பகுதியில் அமைந்துள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 60 மீட்டர் உயரத்தில் அமைந்துள்ள வில்லிவாக்கம் அகத்தீசுவரர் கோயிலின் புவியியல் ஆள்கூறுகள், ஆகும்.  

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் (செவ்வாய் தோசம் நீக்கும்) கோயில்களில் ஒன்றாகும்.  

அகத்திய முனிவர் சிவலிங்கத்தை பிரதிட்டை செய்து வழிபட்ட தலங்களில் ஒன்றான இக்கோயிலில், பெண்கள் செவ்வாய் கிழமைகளில் பெருந்திரளாக வந்து செல்கின்றனர்.  

சுமார் ஐநூறு ஆண்டுகள் தொன்மையான கோயில் என்ற வரலாற்று சிறப்பு மிக்கது இவ்வாலயம்.  

இறைவி சொர்ணாம்பிகை சமேத மூலவராக இறைவன் அகத்தீசுவரர் வீற்றிருக்கும் இக்கோயிலின் தீர்த்தம் அங்காரக தீர்த்தம் என்று அழைக்கப்படுகிறது. இந்த தீர்த்தத்தின் கரையில் அங்காரகன் (செவ்வாய்) காட்சியளிப்பதால், 'செவ்வாய் கோயில்' என்றும் இக்கோயில் அழைக்கப்படுகிறது.  

பொதுவாக, ஒரு கோவிலின் நுழைவாயில் கிழக்கு நோக்கி இருக்கும்; ஆனால் இந்தக் கோவிலின் நுழைவாயில் தெற்கு நோக்கி உள்ளது.  

இக்கோயிலின் இறைவன், இறைவியுடன் திருமணக் கோலத்தில் அகத்தியருக்கு காட்சியருளியது ஓர் ஆடி மாதம் செவ்வாய் கிழமை என்று கருதப்படுவதால், ஆடி மாதம் செவ்வாய் அன்று வழிபாடு சிறப்புடையதாகும் என்று நம்பப்படுகிறது.
# இசுக்காண்டியம் அசிட்டேட்டு



**இசுக்காண்டியம் அசிட்டேட்டு** (*Scandium acetate*) Sc(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிலி மற்றும் நீரேற்று வடிவங்களில் இசுக்காண்டியம் அசிட்டேட்டு காணப்படுகிறது. இசுக்காண்டியம் ஐதராக்சைடை நீரிய அசிட்டிக் அமிலத்துடன் சேர்த்து வினைபுரியச் செய்வதன் மூலம் இதைப் பெறலாம். இது நீரில் கரையக்கூடிய படிகமாகும். அதிக வெப்பநிலையில் இசுக்காண்டியம் ஆக்சைடாக சிதைகிறது. மற்ற இசுக்காண்டியம் கொண்ட சேர்மங்களைத் தயாரிக்க இதைப் பயன்படுத்தலாம்.
# அதிர்வு விந்து தள்ளல்


**அதிர்வு விந்து தள்ளல்** (*Vibroejaculation*)(**ஆண்குறி அதிர்வு தூண்டுதல்**) என்பது அதிர்வு மூலம் விந்து தள்ளலைத் தூண்டும் ஒரு வழியாகும். இது விந்து சேகரிப்பு மற்றும் மனிதர்களில், விந்து தள்ளல் குறைபாட்டு மேலாண்மையில் பயன்படுத்தப்படுகிறது.  

ஆண்குறி அதிர்வு தூண்டுதல் முறையில் ஆண்குறியினை அதிர்வு மூலம் தூண்டுவதற்கு ஆண்குறி மொட்டினைச் சுற்றிச் சிறப்புச் சாதனத்தினை பயன்படுத்துவதாகும். மாற்றாக, பாலியல் விளையாட்டுப் பொம்மைகளும் பயன்படுத்தப்படும் வகையின் சக்திவாய்ந்த அதிர்வினை ஏற்படுத்தும் கருவிகளையும் பயன்படுத்தலாம்.  

-
# அந்தேரி சட்டமன்ற தொகுதி

**அந்தேரி** பாராளுமன்ற தொகுதி இந்திய நாட்டின் மகாராட்டிரா சட்டமன்றத் தொகுதிகளில் ஒன்றாகும். அந்தேரி தொகுதி 2004 ஆம் ஆண்டு தேர்தல்கள் வரை மகாராட்டிரா சட்டமன்ற தொகுதிகளில் இருந்தது. அதன் பிறகு இந்தியாவில் உள்ள தொகுதிகளின் வரைபடம் மீண்டும் வரையப்பட்டபோது அது செயலிழந்தது. 2008 ஆம் ஆண்டில், இந்தப் பகுதியை உள்ளடக்கிய இரண்டு புதிய பாராளுமன்ற இருக்கைகள் (அந்தேரி கிழக்கு) மற்றும் (அந்தேரி மேற்கு) ஆகியவை உருவாக்கப்பட்டன.  

## பாராளுமன்ற உறுப்பினர்கள்
| 1962 | சாந்திலால் சா | இந்திய தேசிய காங்கிரசு |
| --- | --- | --- |
| 1967 | விசி ராவல் |  |
| 1972 | ராம்நாத் பாண்டே |  |
| 1978 | நீலகாந்த் சமந்த் | சனதா கட்சி |
| 1980 | சந்திரகாந்த் திரிபாதி | இந்திய தேசிய காங்கிரசு |
| 1985 | ரமேசு துபே | இந்திய தேசிய காங்கிரசு |
| 1990 |  |  |
| 1995 | சீதாராம் தல்வி | சிவசேனா கட்சி |
| 1999 | சுரேசு செட்டி | இந்திய தேசிய காங்கிரசு |
| 2004 |  |  |
| } |  |  |

## தேர்தல் முடிவுகள்

### 1967 பாராளுமன்ற தேர்தல்

- வி.சி. ராவல் (இந்திய தேசிய காங்கிரசு) : 24,666 வாக்குகள்
- பி.எசு. பூமே (இந்தியா) : 23,565 வாக்குகள்

### 1980 பாராளுமன்ற தேர்தல்

- சந்திரகாந்த் திரிபாதி (இந்திய தேசிய காங்கிரசு) : 25,073 வாக்குகள்
- நீலகாந்த் சமந்த் (பாரதிய சனதா கட்சி) : 13,283 வாக்குகள்

### 2004 பாராளுமன்ற தேர்தல்

- சுரேசு செட்டி (இந்திய தேசிய காங்கிரசு) : 96,514 வாக்குகள்
- ரவீந்திர தத்தாராம் வைக்கர் (மாநில சுகாதார சங்கம்) : 87,445 வாக்குகள்
# விக்ரம்காட்



**விக்ரம்காட்** (*Vikramgad*) என்பது மகாராட்டிரம் மாநிலத்தின் பால்கர் மாவட்டத்தின் சவ்கர் துணைப்பிரிவில் உள்ள ஒரு மக்கள் தொகை கணக்கெடுப்பு நகரமாகும் .  

விக்ரம்காட்டில், நேச்சர் ட்ரெயில் ஒரு நன்கு அறியப்பட்ட வார இறுதி சுற்றுலாத் தளமாகும். வாடா, சவ்கர் மற்றும் பால்கர் ஆகிய இடங்களிலிருந்து விக்ரம்காட்டிற்கு வரலாம். விக்ரம்காட் ஒரு தாலுகா ஆகும் . இத்தளமானது புதன்கிழமைகளில் வாராந்திர சந்தைக்கு (புத்வார் பசார்) பிரபலமானது. மக்கள் தனியார் வாகனம் அல்லது பேருந்து சேவையைப் பயன்படுத்துகின்றனர்.  

## மக்கள்தொகையியல்
2011 ஆம் ஆண்டில், விக்ரம்காட் மக்கள் தொகை 5,991 ஆக இருந்தது.  

எழுத்தறிவு நிலைகள் தேசிய சராசரியை விட 82.77% அதிகம். மக்கள் தொகையில் 95.79% இந்துக்கள் மற்றும் 3.12% இசுலாமியர்கள் ஆவர்.  

விக்ரம்காட்டின் உழைக்கும் மக்கள் தொகையில் 2,278 பேர் உள்ளனர். இவர்களில் 73.44% பேர் முக்கிய வேலைகளிலும், 26.56% பேர் சிறிய வேலைகளிலும் ஈடுபட்டுள்ளனர்.  

## கல்வி
விக்ரம்காட் தாலுகாவில் இரண்டு கல்லூரிகள் உள்ளன:  

- ஒண்டே கிராமிய கலை வணிகம் மற்றும் அறிவியல் கல்லூரி 2002 ஆம் ஆண்டில் திறக்கப்பட்டது. இளங்கலை கலை மற்றும் இளங்கலை அறிவியல் ஆகியவற்றை இக்கல்லூரி வழங்குகிறது.
- அரசு பாலிடெக்னிக் 2011 ஆம் ஆண்டில் திறக்கப்பட்டது மற்றும் பொறியியல்சான்றிதழ் படிப்பான டிப்ளமோக்களை வழங்குகிறது.
# செட்டியள்ளி


**செட்டியள்ளி** (*Shettihalli*) என்பது இந்தியாவின், கருநாடகத்தின், பெங்களூர் நகர மாவட்டத்துக்கு உட்பட்ட ஒரு சிற்றூர் ஆகும். பெங்களூர் பெருநகர மாநகராட்சியின் 200 வார்டுகளில் இது 12வது வார்டாகும். இது தாசரள்ளி சட்டமன்றத் தொகுதிக்கு உட்பட்டது. எஸ். முனிராஜு (பா.ஜ.க.விலிருந்து) (2008-2017) ச.ம.உ.வாக இருந்தார். மஞ்சுநாத் (2017- முதல்) (ம.ஜ-விலிருந்து) ச.ம.உவாக இருந்தார். செட்டியள்ளி வார்டான 12 வது வார்டுக்கு உட்பட்ட மற்ற கிராமங்களாக மேடரள்ளி, மல்லசந்திரம், தாசரள்ளி, கம்மகொண்டனள்ளி, அப்பிகெரே ஆகியவை உள்ளன. வளர்ந்துவரும் பகுதிகளில் ஒன்றாக செட்டியள்ளி உள்ளது. செட்டியள்ளியிலிருந்து ஜலஹள்ளி மெட்ரோ நிலையத்திற்கு ஐந்து நிமிடங்களும், யஷ்வந்த்பூர் தொடருந்து நிலையத்திற்கு 15 நிமிடங்களும், பெங்களூர் பன்னாட்டு வானூர் நிலையத்திற்கு 35 நிமிடங்களும், தும்கூர் நெடுஞ்சாலைக்கு ஐந்து நிமிடங்களும், ஓரியன் மாலுக்கு 15 நிமிடங்களும் பயண நேரம் ஆகும். செட்டியள்ளியில் ஏ.ஜே. மார்ட், மெட்ரோ மினி பசார், கிருஷ்ணா பேக்கரி, குவாளிட்டி ஸ்டேஷனரி ஸ்டோர், ஜாமிஸ் கேக் & பேக்ஸ். டி நீட்ஸ் போன்ற பல மளிகை மற்றும் பல்பொருள் அங்காடிகள் உள்ளன. எஸ்.கே மருத்துவமனை மற்றும் பிரின்ஸ் ராயல் ஆகியவை செட்டியள்ளியின் பெருமைமிக்க அடையாளங்களாகும்.  

செட்டியள்ளிக்கு அருகில் காட்டுயிர் சரணாலயம் உள்ளது.  

## மேலும் பார்க்கவும்

- தென்னிந்தியா
- இந்தியாவில் காட்டுயிர்கள்
# பத்மபுரம் தோட்டம்

**பத்மாபுரம் தோட்டம்** (*Padmapuram Gardens*) என்பது இந்தியாவின் ஆந்திரப் பிரதேசத்தில் அரக்கு பள்ளத்தாக்கில் உள்ள ஒரு சுற்றுலாத்தலமாகும். இரண்டாம் உலகப் போரில் போராடிய வீரர்களுக்குக் காய்கறிகள் வழங்குவதற்காக 26 ஏக்கர் நிலப்பரப்பில் 1942ஆம் ஆண்டு இத்தோட்டம் நிறுவப்பட்டது. போருக்குப் பிறகு, இது ஒரு தோட்டக்கலை நாற்றங்கால் மற்றும் பயிற்சி மையமாக மாற்றப்பட்டது. இங்கு அமைந்துள்ள பழத்தோட்டங்கள், அரிய வகை மலர்கள் மற்றும் மரங்கள், மர வீடுகள் மற்றும் கல் சிற்பங்கள் சுற்றுலா அமசங்களாக உள்ளன.  

## அமைவிடம்
புகழ்பெற்ற பத்மபுரம் தோட்டம் அரக்கு பள்ளத்தாக்கில் அமைந்துள்ளது. அரக்கு தொடருந்து நிலையத்திலிருந்து சிறிது தூரத்தில் உள்ளது.
# சோண்டேகொப்பா


**சோண்டேகொப்பா** (*Sondekoppa*) என்பது இந்தியாவின் கர்நாடகா மாநிலத்தில் உள்ள பெங்களூரில் இருந்து 30 கி.மீ. தொலைவில் உள்ள சிற்றூர் ஆகும். கெம்பேகவுடா ஆட்சியின் போது பின்னிபேட்டை சோண்டேகொப்பாவின் நுழைவாயில் என்று அழைக்கப்பட்டது. கிராமத்தின் மக்கள் தொகை சுமார் 15000 ஆகும்.  

## கோயில்கள்
இந்த ஊரில் மூன்று கோயில்கள் உள்ளன. அதில் இரண்டு சிவன் கோயில்கள் பல நூற்றாண்டுகள் பழமையானவை. அவை காசி விசுவநாதர் கோயில் மற்றும் சந்திரமௌலீசுவரர் கோயில் ஆகும். அடுத்து சுமார் 25 ஆண்டுகள் பழமையான விஷ்ணு கோயில் உள்ளது. இந்த கிராமத்தில் சென்னகேசவர் கோயில் உள்ளது. இது தெப்போற்சவாவுக்கு பெயர் பெற்றது. ஜாத்ரே எனப்படும் தேர்த் திருவிழா இந்த கிராமத்தில் பிரபலமானது. அது 7 நாட்கள் பூசை மற்றும் பிற செயல்பாடுகளைக் கொண்டுள்ளது. ஒரு சிவன் கோயில் சுமார் 800 ஆண்டுகள் பழமையானது மற்றும் கோயிலுக்கு எதிரே ஒரு ஏரி உள்ளது. அண்மையில் கிராமவாசிகளால் தர்மஸ்தல அறக்கட்டளையின் உதவியுடன் கோயில் புதுப்பிக்கப்பட்டது கார்த்திகை மாத, மகா சிவராத்திரி மற்றும் அனைத்து முக்கிய பண்டிகைகளின் போதும் சிறப்பு வழிபாடு நடத்தபடுகிறது.  

## கல்வி
கிராமத்தில் தொடக்க மற்றும் உயர் தொடக்கப்பள்ளிகள் உள்ளன. தொடக்கப்பள்ளியில் சுமார் 500 மாணவர்களும், உயர் தொடக்கப்பள்ளியில் சுமார் 300 மாணவர்களும் பயில்கின்றனர். தனியார் உயர்நிலைப் பள்ளியும், அரசு தொடக்கப் பள்ளியும் உள்ளது.  

## பொருளாதாரம்
இந்த ஊரில் 70% மக்கள் வேளாண்மையை நம்பியே வாழ்கின்றனர். அவர்கள் கேழ்வரகு, நெல் மற்றும் பல்வேறு வகையான பருப்புகளை பயிரிடுகின்றனர். ஏராளமான மக்களுக்கு வாழ்வாதாரத்தை வழங்கும் பால் சேகரிப்பு மையம் இங்கு உள்ளது.  

## தடுப்பு மையம்
கர்நாடக தடுப்பு மையம் ஒன்று சொண்டேகொப்பாவில் கட்டப்பட்டு வருகிறது. இது 2020 சனவரி முதல் நாள் முதல் செயல்படத் திட்டமிடப்பட்டுள்ளது மையத்தைச் சுற்றி 10 அடி உயர சுவர் முள்வேலிகளுடன் அமைக்கபட்டுள்ளன. மேலும் வளாகத்தின் இரண்டு மூலைகளிலும் கண்காணிப்பு கோபுரங்கள் இருக்கும்.
# பாலை பூங்கா


**பாலை பூங்கா** (*Palai Park*) என்பது தமிழ்நாட்டின் நிறுவப்பட்டுள்ள இரண்டு மரபியல் மரபுத் தோட்டங்களில் ஒன்றாகும் (அச்சாடிபரம்பு, இராமநாதபுரம் மற்றும் குறிஞ்சி பூங்கா, ஏற்காடு, சேலம்). இந்த பூங்கா தோட்டக்கலை மற்றும் தோட்டப் பயிர்கள் துறையால் பராமரிக்கப்படுகிறது. பழங்கால சங்க இலக்கியங்களில் வறண்ட சுற்றுச்சூழல் மண்டலத்தைக் குறிக்கும் ஐந்து நிலப்பரப்புகளில் ஒன்றான பாலை நிலப்பரப்பின் பெயர் இதற்கு இடப்பட்டுள்ளது. தமிழ்நாடு தோட்டக்கலை மேம்பாட்டு முகமை மூலம் உருவாக்கப்பட்ட இந்த தோட்டம், அப்போதைய முதல்வர் செல்வி ஜெ. ஜெயலலிதாவால் திறந்து வைக்கப்பட்டது.  

## முக்கிய அம்சங்கள்
பாலை மரபியல் மரபுத் தோட்டத்தில் உள்ள சில முக்கிய அம்சங்கள்: புல்வெளிகள், மணல் திட்டுகள், சிறிய குளம், சோலை, நாற்றங்கால் பகுதி, குழந்தைகளுக்கான பூங்கா பகுதி, மேடைப் பகுதி, குடில் மற்றும் உணவுச் சாலை.  

## படங்கள்
# தமிழ்நாட்டில் உள்ள தாவரவியல் பூங்காக்களின் பட்டியல்



**தமிழ்நாட்டில் உள்ள தாவரவியல் பூங்காக்களின் பட்டியல்** (List of botanical gardens in Tamil Nadu) என்பது இந்தியாவின் தமிழ்நாடு மாநிலத்தில் காணப்படும் தாவரவியல் பூங்காக்களின் பட்டியலாகும்.  

## தாவரவியல் பூங்காக்களின் பட்டியல்
| ஊட்டி தாவரவியல் பூங்கா | 1848 | நீலகிரி | 3 மில்லியல் பார்வையாளர்கள்/ஆண்டு (2018) |
| --- | --- | --- | --- |
| பிரையண்ட் பூங்கா, கொடைக்கானல் | 1908 | திண்டுக்கல் | 600,000 மில்லியல் பார்வையாளர்கள் (2018) |
| சிம்ஸ் பூங்கா, குன்னூர் | 1969 | நீலகிரி |  |
| ரோசாத் தோட்டம், ஏற்காடு | 1975 | சேலம் |  |
| செட்டியார் பூங்கா, கொடைக்கானல் | 1980 | திண்டுக்கல் |  |
| அரசு ரோசாத் தோட்டம், ஊட்டி | 1995 | நீலகிரி | 1.5 மில்லியல் பார்வையாளர்கள் (2018) |
| அண்ணா பூங்கா, ஏற்காடு | 1999 | சேலம் |  |
| லேக் வியூ பூங்கா, ஏற்காடு | 1999 | சேலம் |  |
| அரசு தாவரவியல் பூங்கா, ஏற்காடு | 2010 | சேலம் |  |
| செம்மொழிப் பூங்கா, சென்னை | 2010 | சென்னை |  |
| காட்டேரி பூங்கா | 2011 | நீலகிரி |  |
| மரபியல் பாரம்பரிய பூங்கா, ஏற்காடு | 2012 | சேலம் |  |
| சுற்றுச்சூழல் பூங்கா, குற்றாலம் | 2012 | திருநெல்வேலி |  |
| மரபியல் பாரம்பரிய பூங்கா, அச்சடிபிரம்பு | 2015 | இராமநாதபுரம் |  |
| தேயிலை பூங்கா, தொட்டபெட்டா மற்றும் பட்டாம்பூச்சி பூங்கா, தேவாலா | 2015 | நீலகிரி |  |
| ரோஸ் கார்டன், கொடைக்கானல் | 2018 | திண்டுக்கல் |  |
| சுற்றுச்சூழல் பூங்கா, கன்னியாகுமரி | 2018 | கன்னியாகுமரி |  |
| மாதவரம் தாவரவியல் தோட்டம் | 2018 | சென்னை |  |
| இயற்கை பூங்கா, ஏலகிரி | 2018 | } |  |

## மேலும் பார்க்கவும்

- இந்தியாவில் உள்ள தாவரவியல் பூங்காக்களின் பட்டியல்
- சுற்றுச்சூழல் மற்றும் வன அமைச்சகம் (இந்தியா)
# கங்காமூலா


**கங்காமூலா** (*Gangamoola*) என்பது இந்தியாவின் கர்நாடக மாநிலத்தின் சிக்கமகளூரு மாவட்டத்தில் உள்ள ஒரு மலைப்பகுதியாகும். **இது வராக பர்வதம்** என்றும் அழைக்கப்படுகிறது. கங்காமூலா மேற்குத் தொடர்ச்சி மலையில் உள்ள மலைகளில் ஒன்றாகும். மேலும் இது துங்கா, பத்ரா மற்றும் நேத்ராவதி ஆகிய மூன்று ஆறுகள் உற்பத்தியாகும் இடமாக அறியப்படுகிறது.  

## நிலவியல்
கங்கமூலா என்பது மேற்குத் தொடர்ச்சி மலையின் கங்காமூலா-அரோலி-கங்கிரிகல் மலைத்தொடரின் ஒரு பகுதியாகும். இது கடல் மட்டத்திலிருந்து 1458 மீட்டர் உயரத்தில் உள்ளது. இந்த மலை குதுரேமுக தேசிய பூங்காவின் எல்லைக்குள் உள்ளது. இந்த மலை அடர்ந்த காடுகளுடன் ஆண்டிற்கு 575 செ.மீ. மழை பெறும் பகுதியாக உள்ளது. இந்த மலைக்கு அருகாமையில் உள்ள பகுதி இரும்பு தாதின் மூலமான காந்தம் - குவார்ட்சைட் படிவுகளால் நிறைந்துள்ளது. 1980ஆம் ஆண்டு பறவையியல் வல்லுநர் டேவிட்டர் நடத்திய ஆய்வில், குதிரைமுகே-அரோலி-கங்காமூலா பகுதியில் 107 வகையான பறவை சிற்றினங்கள் இருப்பதாகப் பதிவு செய்யப்பட்டது. காட்டுச் சாதிக்காய், *மிரிசுடிகா டாக்டிலாய்ட்சு* போன்ற மரங்களால் அதிக எண்ணிக்கையிலான பறவை சிற்றினங்கள் இங்கு உள்ளன.  

### பத்ரா
தன் தோற்றத்திலிருந்து, பத்ரா ஆறு முதலில் கிழக்கே பாய்கிறது. பின்னர் பத்ராவதி நகரைக் கடந்து வடகிழக்காகப் பாய்கிறது. சுமார் 178 கி.மீ. தூரம் பயணித்த பிறகு கூட்லியில் துங்காவுடன் இணைகிறது.
# உருபீடியம் அசிட்டேட்டு


| Name = உருபீடியம் அசிட்டேட்டு</br>Rubidium acetate  
| IUPACName = உருபீடியம் அசிட்டேட்டு  
| PIN =  
| SystematicName =  
| OtherNames =  
| data page pagename =  

| ImageFile = rubidium acetate.svg  
| ImageSize =  
| ImageAlt =  
| ImageName =  
| ImageCaption =  

| Section1 =  
| Section2 =
# பஞ்செட்டி



**பஞ்செட்டி** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும். தேவயக்ஞம், பித்ருயக்ஞம், பூதயக்ஞம், மானுஷ்ய யக்ஞம் மற்றும் பிரம்மயக்ஞம் என பஞ்ச இஷ்டிகள் (ஐந்து இஷ்டிகள்) கடைப்பிடித்து அகத்திய முனிவர் இந்த இடத்தில் தங்கியிருந்ததால் பஞ்சேஷ்டி என்று இந்தப் பகுதி அழைக்கப்பட்டு, பின்னர் மருவி பஞ்செட்டி என்று அழைக்கப்படுகிறது.  

கடல் மட்டத்திலிருந்து சுமார் 62 மீட்டர் உயரத்தில் அமைந்துள்ள பஞ்செட்டி பகுதியின் புவியியல் ஆள்கூறுகள் ஆகும். காரனோடை, செங்குன்றம், பாடியநல்லூர், புழல், அலமாதி, பொன்னேரி, கவரைப்பேட்டை, கும்மிடிப்பூண்டி ஆகியவை பஞ்செட்டி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

வேலம்மாள் நிறைநிலை மேல்நிலைப் பள்ளி என்ற தனியார் பள்ளி ஒன்று பஞ்செட்டி பகுதியில் அமைந்துள்ளது.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் அகத்தீசுவரர் கோயில் ஒன்று பஞ்செட்டி பகுதியில் அமையப் பெற்றுள்ளது.
# பர்வானோ பாட்டி


**பர்வானோ பாட்டி** (*Parwano Bhatti*) பாக்கித்தான் நாட்டைச் சேர்ந்த ஓர் எழுத்தாளர் ஆவார். முக்கிய சிந்தி மொழி கவிஞர் பத்திரிகையாளர், நடிகர், வானொலி இசையமைப்பாள என பன்முகங்களால் இவர் அறியப்படுகிறார். 1934 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். தனது 82 ஆவது வயதில் இறந்தார்.  

## வாழ்க்கைக் குறிப்பு
1947 இல் பத்திரிகைத் துறையில் தனது வாழ்க்கையைத் தொடங்கினார். 1950 ஆம் ஆண்டில் தனது கவிதைகளை வெளியிடத் தொடங்கினார். முதன்முதலில் 1953 ஆம் ஆண்டில் மித்தா ராம் விடுதியில் முஜ்ரிம் கவுன்? என்ற மேடை நாடகத்தில் நடித்தார். 1963 ஆம் ஆண்டில் இவர் சிந்தி அதாபி சங்கத்தின் இணைச் செயலாளராகத் தேர்ந்தெடுக்கப்பட்டார். 1968 ஆம் ஆண்டில் இவரது முதல் புனைகதை படைப்பு வெளியிடப்பட்டது. 1970 ஆம் ஆண்டு ஏக்யூ பிர்சாதா இயக்கிய மெகபூப் மிதா திரைப்படத்தில் நிலப்பிரபுத்துவப் பிரபுவாக நடித்தார்.
# பஞ்செட்டி அகத்தீசுவரர் கோயில்



**அகத்தீசுவரர் கோயில்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள பஞ்செட்டி (இயற்பெயர்: பஞ்சேஷ்டி) புறநகர்ப் பகுதியில் அமைந்துள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 62 மீட்டர் உயரத்தில் அமைந்துள்ள பஞ்செட்டி அகத்தீசுவரர் கோயிலின் புவியியல் ஆள்கூறுகள் ஆகும்.  

அகத்தீசுவரர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.  

ஒவ்வோர் ஆண்டும் கார்த்திகை மாதத்தில் வரும் ஒவ்வொரு திங்கட்கிழமைகளிலும் இக்கோயிலின் இறைவனுக்கு 108 சங்காபிசேகம் நடைபெறுகிறது.
# சார்மதி மலைத்தொடர்

**சார்மதி மலைத்தொடர்** (சார்மாடி) என்பது தெற்கு கன்னட மாவட்டம் பெள்தங்கடி வட்டத்தில் சிக்கமகளூருவின் முடிகெரே வட்டத்திலும் உள்ள ஒரு மலைத்தொடர் ஆகும். இது தெற்கு கன்னடாவை சிக்கமகளூரு மாவட்டத்துடன் இணைக்கும் மேற்குத் தொடர்ச்சி மலையில் உள்ள இடங்களுள் இதுவும் ஒன்று. இம்மலைப்பகுதி சார்மதி மலைத்தொடர் என்று அழைக்கப்படுகிறது. இது மங்களூரு மற்றும் தும்குருவை இணைக்கும் தேசிய நெடுஞ்சாலை 73-ல் அமைந்துள்ளது. இதன் அருகிலுள்ள இடங்கள் சார்மதி கிராமம், உஜிரே, பெள்தங்கடி, புத்தூர், கொட்டிகெஹாரா, பாலூர் மற்றும் கலசா மற்றும் பனகல் முதலியன.  

சார்மதி மலைத்தொடர் சார்மதி கிராமத்திலிருந்து தொடங்குகிறது (உஜிரேயிலிருந்து 11 கி.மீ.) மற்றும் கொட்டிகெஹராவில் முடிவடைகிறது. சார்மதி மலைத்தொடர் தெற்கு கருநாடாகவின் வடகிழக்கு பகுதிகளை சிக்மகளூர் மாவட்டத்துடன் உஜிரே-கொட்டிகெராவில் இணைக்கிறது. இது தர்மஸ்தலாவிலிருந்து 9 கி.மீ. தூரத்தில் உள்ளது. பல்லராயனதுர்கா என்பது மலையில் அமைந்துள்ள ஒரு கோட்டையாகும். இது&nbsp;கொட்டிகெஹர - கலச பாதையில் சுங்கசாலையிலிருந்து 10 கி.மீ. தொலைவில் உள்ளது.  

பல்லாராயனதுர்கா கோட்டையை இருபக்கங்களிலிருந்தும் அணுகலாம். சுங்கசாலேயிலிருந்து குறுகிய பாதையில், ஹொரநாட்டிலிருந்து செல்லும் வழியில் அல்லது பந்தஜேயிலிருந்து நீண்ட பாதையில் அமைந்துள்ளது. சார்மாடி காட் பகுதியில், 200 அடி உயரத்தில் இருந்து விழும் பந்தஜே அர்பி (துளுவில் *அர்பி* என்றால் 'நீர்வீழ்ச்சி') என்ற நீர்வீழ்ச்சி உள்ளது. கடைகல்லு சிகரம் 1700 அடி உயரத்தில் உள்ளது.  

## தேசிய நெடுஞ்சாலை 73
தேசிய நெடுஞ்சாலை 73 (முன்பு தேசிய நெடுஞ்சாலை 234) சார்மதியிலிருந்து மேற்குத் தொடர்ச்சி மலையில் ஏறுகிறது. இந்த மலைப்பிரிவு 12 குண்டுசீ வளைவுகளைக் கொண்டுள்ளது. இப்பகுதி 7000 மி.மீக்கும் அதிகமான மழையைப் பெறுகிறது. இப்பகுதியில் உள்ள சில முக்கிய சிகரங்களில் ஜேனுகல்லு குடா, பாலேகல்லு குடா மற்றும் கொடேகல்லு குடா ஆகியவை அடங்கும். கன்னடம் மற்றும் துலுவில், *கோடே* என்றால் 'குடை', என்றும் *கல்லு* என்றால் 'பாறை' என்றும் *குடா* என்றால் 'மலை' என்றும் பொருள். இந்த மலைப் பகுதியில் உள்ள சாலைகள் மிகவும் குறுகலாக உள்ளது. பாலேகல்லு குடா 11வது குண்டூசி வளைவில் அமைந்துள்ளது. வானம் தெளிவான நாளில், மங்களூர் கடற்கரையினை சார்மதி மலையிலிருந்து காணலாம். நேத்ராவதி ஆறு சார்மதி மற்றும் குதுரேமுக இடையே அமைந்துள்ள பங்கராபலிகேவில் உற்பத்தியாகிறது. கர்நாடகாவின் மற்ற மலைப் பிரிவுகளுடன் ஒப்பிடும்போது இந்த மலைப் பகுதி மிகவும் ஆழமானது. தெற்கு கன்னடத்தில் உள்ள மற்ற இடங்களை ஒப்பிடும்போது, சார்மாதியில் குளிர்காலத்தில் குளிர் மிக அதிகமாக இருக்கும்.  

## படத்தொகுப்பு
# சோடியம் சிட்ரேட்டு

**சோடியம் சிட்ரேட்டு** (*Sodium citrate*) என்பது சிட்ரிக் அமிலத்தின் பின் வரும் சோடியம் உப்புகளில் ஏதேனும் ஒன்றைக் குறிக்கலாம்.  
- ஒருசோடியம் சிட்ரேட்டு
- இருசோடியம் சிட்ரேட்டு
- முச்சோடியம் சிட்ரேட்டு
முச்சோடியம் சிட்ரேட்டு பொதுவாக சோடியம் சிட்ரேட்டு என்ற பெயரால் அழைக்கப்படுகிறது. இம்மூன்று உப்புகளும் கூட்டாக உணவுக் கூட்டுப்பொருள் வகையில் ஐரோப்பிய ஒன்றிய எண் 331 என்ற எண்ணால் அடையாளப்படுத்தப்படுகிறது.  
## பயன்பாடுகள்

### உணவு
சோடியம் சிட்ரேட்டுகள் உணவு மற்றும் பானங்களில் அமிலத்தன்மை கட்டுப்பாட்டாளர்களாகவும், எண்ணெய்களுக்கான குழம்பாக்கிகளாகவும் பயன்படுத்தப்படுகின்றன. பாலாடைக்கட்டிகளை எண்ணெய்தன்மை ஆகாமல் உருகச் செய்கின்றன. சோடியம் சிட்ரேட்டு உணவின் அமிலத்தன்மையையும் குறைக்கிறது.  

### இரத்தம் உறைதல் தடுப்பி
தானம் செய்யப்பட்ட இரத்தம் சேமிக்கப்படும்போது இரத்தம் உறைவதை தடுக்க சோடியம் சிட்ரேட்டு பயன்படுகிறது. அறுவைசிகிச்சைக்கு முன், ஒரு நபரின் இரத்தம் மிகவும் தடிமனாக உள்ளதா மற்றும் இரத்த உறைவு ஏற்படுமா அல்லது பாதுகாப்பாக செயல்பட முடியாத அளவுக்கு இரத்தம் மிகவும் மெல்லியதாக உள்ளதா என்பதைக் கண்டறிய சோடியம் சிட்ரேட்டு ஆய்வகத்தில் பயன்படுத்தப்படுகிறது. சோடியம் சிட்ரேட்டு, சோடியம் பைகார்பனேட்டுக்குப் பதிலாக, இரத்தம் மற்றும் சிறுநீரில் உள்ள அதிகப்படியான அமிலத்தை நடுநிலையாக்க, மருத்துவச் சூழல்களில் ஒரு காரமயமாக்கும் முகவராகப் பயன்படுத்தப்படுகிறது.  

### வளர்சிதைமாற்றத்தில்
வளர்சிதை மாற்ற அமிலத்தன்மை மற்றும் நாள்பட்ட சிறுநீரக நோய் சிகிச்சைக்கான பயன்பாடு என சோடியம் சிட்ரேட்டு மருத்துவப் பயன்பாடுகளைக் கொண்டுள்ளது.  

### பெரசு நுண்துகள்
ஒலியிக்கு அமிலத்துடன் சோடியம் சிட்ரேட்டு காந்த Fe3O4 நானோ துகள்கள் மேற்பூச்சுகளில் பயன்படுத்தப்படுகிறது.
# செத்தியூ மாவட்டம்



**செத்தியூ மாவட்டம்** (ஆங்கிலம்: *Setiu District*; மலாய்: *Daerah Setiu*; சீனம்: 士兆县; ஜாவி: ستيو) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.  

இந்த மாவட்டத்தின் வடக்கில் பெசுட் மாவட்டம் (*Besut District*); தெற்கில் கோலா திராங்கானு மாவட்டம் (*Kuala Terengganu District*); கிழக்கில் கோலா நெருசு மாவட்டம் (*Kuala Nerus District*) மற்றும் தென்சீனக் கடல் (*South China Sea*) ஆகியவை எல்லைகளாக உள்ளன.  

செத்தியூ மாவட்டம் திராங்கானு மாநிலத்தில் இரண்டாவது புதிய மாவட்டம்; மற்றும் குறைந்த மக்கள்தொகை கொண்ட மாவட்டமாகும். இதன் தலைநகரமான பண்டார் பரமேசுவரி (*Bandar Permaisuri*). இந்த மாவட்டத்தின் பொருளாதார மற்றும் வணிக மையமாகவும் செயல்படுகிறது. இந்த மாவட்டத்தில் உள்ள மற்ற நகரங்கள் சாலோக் (*Chalok*), சுங்கை தோங் (*Sungai Tong*), குந்தோங் (*Guntong*) மற்றும் பெனாரிக் (*Penarik*).  

## சொல் பிறப்பியல்

19-ஆம் நூற்றாண்டில் டச்சு கிழக்கிந்திய நிறுவனத்தினால் (*Dutch East Indies*) இந்தோனேசிய தீவுக்கூட்டங்கள் (*Indonesian archipelago*) கைப்பற்றப்பட்டன. அதன் விளைவாக அந்தப் பகுதியைச் சேர்ந்த தோக் செத்தியூ (*Tok Setiu*) எனும் பூகிஸ் (*Bugis*) தலைவர் ஒருவர் திராங்கானுவிற்கு குடிபெயர்ந்தார்.  

அந்தக் கட்டத்தில் திராங்கானு சுல்தான்; பூகிஸ் தலைவர் தோக் செத்தியூவிற்கும் அவரின் ஆதரவாளர்களுக்கும் கோலா திராங்கானுக்கு வடக்கே அமைந்துள்ள சமவெளியில் ஒரு கிராமத்தைத் திறக்க அனுமதி வழங்கினார்.  

## வரலாறு

1920-களின் முற்பகுதியில், திராங்கானுவில் பிரித்தானிய ஆட்சியின் ஆரம்ப நாட்களில், செத்தியூ மாவட்டம் ஒரு சிறிய நிலப்பரப்புடன் இருந்தது. 1923 தொடங்கி 1935 வரை அண்டைய மாவட்டமான பெசுட் மாவட்டத்துடன் (*Besut District*) இணைக்கப்பட்டது. பின்னர் செத்தியூ மாவட்டம் ஒரு தனி மாவட்டமாக மாற்றப்பட்டது.  

1935-ஆம் ஆண்டில் பெசுட் மாவட்டத்திற்கும் மாநில தலைநகரான கோலா திராங்கானு நகருக்கும் இடையே செத்தியூ மாவட்டம் இரு பிரிவுகளாகப் பிரிக்கப்பட்டது. 1985-ஆம் ஆண்டில் அதன் தற்போதைய எல்லைகளைக் கொண்ட செத்தியூ மாவட்டம் மறுசீரமைக்கப்பட்டது.  

செத்தியூவில் வசிப்பவர்களில் பெரும்பாலோர் மலாய் இனத்தவர்கள். சிறுபான்மையினர் சீனர்கள், சயாமியர்கள் மற்றும் இந்தியர்கள். செத்தியூவில் உள்ள பெரும்பாலான மலாய்க்காரர்கள்; குறிப்பாக வடக்குப் பகுதியில் உள்ளவர்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் செத்தியூவின் தெற்குப் பகுதியில் வசிப்பவர்கள் திராங்கானு மலாய் மொழியை அதிகமாகப் பயன்படுத்துகிறார்கள்.  

## பொது
### நிர்வாகப் பிரிவுகள்

செத்தியூ மாவட்டம் 7 முக்கிம்கள் (*Mukim*) எனும் துணை மாவட்டங்களாகப் பிரிக்கப்பட்டுள்ளது:  

- சாலோக் (*Chaluk*)
- குந்தோங் (*Guntung*)
- உலு நெருசு (*Hulu Nerus*)
- உலு செத்தியூ (*Hulu Setiu*)
- மேராங் (*Merang*)
- பந்தாய் (*Pantai*)
- தாசிக் (*Tasik*)
# ரந்தாவ் அபாங்



**ரந்தாவ் அபாங்**; (ஆங்கிலம்: *Rantau Abang*; மலாய்: *Rantau Abang* சீனம்: 兰道阿邦) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 80&nbsp;கி.மீ.; கோலா டுங்குன் (*Kuala Besut*) நகரில் இருந்து 20&nbsp;கி.மீ. தெற்கில் உள்ளது.  

இந்த நகரம் மலேசியாவில் மிக அழகான கடற்கரையைக் கொண்ட கடற்கரை நகரம் என புகழப் படுகிறது. உலகம் முழுவதும் இருந்து ஒவ்வொரு நாளும் சுற்றுலாப் பயணிகள் இந்தக் கடற்கரைக்கு வருகின்றனர். குறிப்பாக சீனா, தைவான், ஜப்பான் நாட்டுப் பயணிகள் அதிகமாக வருகின்றனர். உலகத்திலேயே மிகவும் பெரிய கடல் ஆமைகளான பேராமைகளுக்கு (*Leatherback Sea Turtle*) இந்த இடம் மிகவும் புகழ்பெற்றது.  

## பொது
### ரந்தாவ் அபாங் கடற்கரை

ரந்தாவ் அபாங் கடற்கரை பெரிய கடல் ஆமைகளான பேராமைகளுக்கு பிரபலமானது. தவிர, ரந்தாவ் அபாங் அதன் மைல்கள் கணக்கிலான மணல் கடற்கரையால் நன்கு அறியப்படுகிறது. டுங்குன் நகருக்கு வடக்கே சில கிலோமீட்டர் தொலைவில் உள்ள கோலா அபாங் நகரில் இருந்து ரந்தாவ் அபாங் வரை கடற்கரை தொடர்ச்சியாக நீண்டுள்ளது.  

பெரும்பாலான கடற்கரைகள் நீச்சலுக்குப் பாதுகாப்பானவை. கடற்கரை கைப்பந்தாட்டம், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கும் ரந்தாவ் அபாங் கடற்கரை வசதியாக உள்ளது.  

### திராங்கானு அரசாங்கத்தின் நடவடிக்கை

இந்த ஆமைகள் அழிந்து வருவதாக (*Turtles Extinct*), அண்மையில் திராங்கானு அரசாங்கம் அறிவித்தது. சுற்றுலாப் பயணிகளின் இடையூறுகள் கடலாமைகள் குறைவதற்கு மிகப்பெரிய காரணம் என்று சொல்லப்படுகிறது. மேலும் பலர் ஆமை முட்டைகளை எடுத்து உள்ளூர் கிராமங்களில் விற்கின்றனர். ஆமை முட்டைகள் ஓர் உள்ளூர் உணவாக மாறிவருவதும் ஒரு காரணம் என அறியப் படுகிறது.  

ஆமை மற்றும் கடல் சுற்றுச்சூழல் மையம் (*Turtle and Marine Ecosystem Centre*) ரந்தாவ் அபாங்கில் கடலாமைகளைப் பாதுகாக்கும் முயற்சிகளை மேற்கொண்டு வருகிறது.
# சம்பாஜே



**சம்பாஜே** (*Sampaje*) என்பது இந்தியாவின் தென் மாநிலமான கர்நாடகாவில் உள்ள ஒரு மலைக் கிராமம் ஆகும். இது கர்நாடகாவின் குடகு மாவட்டத்தில் உள்ள மடிக்கேரி வட்டத்தில் அமைந்துள்ளது. இது தெற்கு கன்னட மாவட்டத்தில் உள்ள மங்களூர் நகரத்தைக் குடகு மாவட்டத்தில் உள்ள மடிக்கேரி நகரத்துடன் இணைக்கும் தேசிய நெடுஞ்சாலை-275-ல் அமைந்துள்ளது. இது குடகு மற்றும் தெற்கு கன்னடா இடையே உள்ள ஒரு எல்லை கிராமம்.  

## மக்கள்தொகையியல்
2001 இந்திய மக்கள் தொகைக் கணக்கெடுப்பின்படி சம்பாஜேயில் 5304 பேர் வசிக்கின்றனர். இவர்களில் 2639 பேர் ஆண்கள் 2665 பெண்கள் ஆவர்.  

## கல்வி
ஜி. எம். பி. பள்ளி சம்பாஜே கிராமத்தில் உள்ள மாணவர்களுக்கு ஆரம்பக் கல்வியை வழங்குகிறது. 'சம்பாஜே பதவி பூர்வா கல்லூரி' கலைப் பிரிவில் பல்கலை முன்பட்ட கல்வியை வழங்கும் முக்கிய நிறுவனமாகச் செயல்பட்டு வருகிறது. 1966 சம்பாஜே உயர்நிலைப் பள்ளியை நிறுவப்பட்ட இந்நிறுவனம் பின்னர் கல்லூரியாகத் தரம் உயர்த்தப்பட்டது.  

## வேளாண்மை
விவசாயம் மக்களின் முக்கியத் தொழிலாகும். இயற்கை மீள்மம், பாக்கு, தென்னை, முந்திரி தோட்டங்கள் முக்கிய உற்பத்தி ஆதாரமாக உள்ளன. தேனீ வளர்ப்பும் மேற்கொள்ளப்படுகிறது.  

## உயிர்பன்மயம்
சம்பாஜே இந்தியாவின் மேற்குத் தொடர்ச்சி மலைப் பகுதியில் அமைந்துள்ளது. சம்பாஜே பல்வேறு வகையான விலங்குகள் மற்றும் பறவைகள் நிறைந்த ஒரு அழகான இடம். குரங்குகள், மயில்கள், மரங்கொத்திகள் மற்றும் பலவகையான மரங்கள் இப்பகுதியின் உயிர் பன்முகத்தன்மையை உருவாக்குகின்றன.  

## மொழி
கன்னடம், துளு, கொடவா மற்றும் அரே பாஷே ஆகியவை இங்குப் பேசப்படும் முக்கிய மொழிகள் ஆகும்.  

## படத்தொகுப்பு

## மேலும் பார்க்கவும்

- சுல்லியா
- சார்மதி
# கருப்பு மூஞ்சூறு



**கருப்பு மூஞ்சூறு** (*Black shrew*)(***சன்கசு அட்டர்***) என்பது போர்னியோ தீவில் உள்ள மலேசிய மாநிலமான சபாவில் உள்ள கினாபாலு மலையிலிருந்து மட்டுமே அறியப்படும் ஒரு வெள்ளை-பல் மூஞ்சூறு ஆகும்.  

இது கடல்மட்டத்திலிருந்து 1,600 மீட்டர் உயரத்தில் உள்ள மலைக்காடுகளில் சேகரிக்கப்பட்ட ஒரு மாதிரி மூலம் அறியப்படுகிறது.
# உள்ளாலு


**உள்ளாலு** (*Ullalu*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் நகர மாவட்டத்தின் பெங்களூர் வடக்கு வட்டத்தில் அமைந்துள்ளது. இந்திய மக்கள் தொகை கணக்கெடுப்பின்படி, உள்ளாலுவின் மக்கள் தொகை 6851 ஆகும். இதில் 3539 ஆண்களும், 3312 பெண்களும் ஆவர்.
# ஏமலூர்



**ஏமலூர்** (*Yemalur*) என்பது தென்னிந்தியாவின் கருநாடக மாநிலத்தில் உள்ள ஒரு சிற்றூர் ஆகும். இது பெங்களூர் நகரத்திலிருந்து 14 கி.மீ. தொலைவில் பெங்களூரின் எச்ஏஎல் வானூர்தி நிலையத்திற்கும் பெல்லந்தூர் ஏரிக்கும் இடையே அமைந்துள்ளது. இந்த சிற்றூரில் சுமார் 4000 மக்கள் வசிக்கின்றனர். பெங்களூரு ஒரு பெரிய நகரமாக மாறுவதற்கு முன்பிருந்தே பெரும்பாலும் உள்ளூர் மக்கள் இங்கு வசித்து வருகின்றனர்.  

இந்த சிற்றூர் புகழ்பெற்ற சமூக சேவகரும், பழங்குடி ஆர்வலருமான டாக்டர். எச். சுதர்சன் பிறந்த ஊராகும். 2003 ஆம் ஆண்டில், கருணா அறக்கட்டளை மற்றும் எரின் அறக்கட்டளை ஆகிய இரண்டு தன்னார்வ தொண்டு நிறுவனங்கள் இணைந்து இந்த சிற்றூரில் ஆரம்ப சுகாதார நிலையத்தை அமைத்து தந்துள்ளன.
# தைதா மூஞ்சூறு



**தைதா மூஞ்சூறு** (*சன்கசு ஏக்வடோரியசு*) என்பது தென்மேற்கு கென்யாவின் தைதா-தாவேதா மாவட்டத்தில் உள்ள தைதா மலைத்தொடரில் உள்ள இரண்டு இடங்களில் காணப்படும் வெள்ளை-பல் மூஞ்சூறு சிற்றினமாகும். இதன் வாழ்விடத்தின் தரம் தொடர்ந்து சரிவடைந்து வருவதும் இதன் வரம்பில் உள்ள வரம்புகளைக் கருத்தில் கொண்டு, பன்னாட்டு இயற்கைப் பாதுகாப்புச் சங்கம் இந்த மூஞ்சூறுவினை அருகிய இனமாக அங்கீகரித்துள்ளது.
# பாடம்

(1884) எழுதிய "*தெ டிபிகல்ட் லெசன்*".]]  
ஒரு **பாடம்** ( lesson) அல்லது **வகுப்பு** (class) என்பது கட்டமைக்கப்பட்ட காலகட்டத்தில் நிகழும் கற்றல் ஆகும். ஒன்று அல்லது அதற்கு மேற்பட்ட மாணவர்களுக்கு ஆசிரியர் அல்லது பயிற்றுவிப்பாளரால் கற்பிக்கப்படுவதை உள்ளடக்கியதாகும்.பாடம் என்பது பாடநூலின் ஒரு பிரிவாக இருக்கலாம் (அச்சுப் பக்கத்தைத் தவிர, பல்லூடகமும் இதில் அடங்கும்) அல்லது, அடிக்கடி, ஒரு குறிப்பிட்ட பாடத்தைப் பற்றி கற்பவர்களுக்குக் கற்பிக்கப்படும் அல்லது ஒரு குறிப்பிட்ட செயலை எப்படிச் செய்வது என்று கற்பிக்கப்படும் ஒரு குறுகிய கால செயல்பாடு ஆகும். பாடங்கள் பொதுவாக வகுப்பறையில் கற்பிக்கப்படுகின்றன, சில சமயங்களில் சமூகச் சூழலிலும் நடைபெறலாம்.  

பாடங்கள் பொழுதுபோக்கிற்காகவும் நடைபெறலாம். *கல்வி* என்ற சொல் மகிழ்கலையுடன் இணைந்தால், **மகிழ்கலைக்கல்வி** என்ற சொல் உருவாக்கப்பட்டது.  

## பாடங்களின் வகைகள்
ஒரே அறை அல்லது இடத்தில் ஒன்று அல்லது அதற்கு மேற்பட்ட நபர்களுடன் உரையாடுவதற்கான வடிவம். கூடுதலாக இதில் சைகைகள் மற்றும் கருவிகள் இருக்கலாம். பாடமானது, விரிவுரை, விவாதம் , விளக்கக்காட்சி அல்லது இவற்றின் கலவையாக இருக்கலாம்.  

சில பாடங்கள் மாணவர்களின் வேலையை உள்ளடக்கியிருக்கலாம். பயிற்றுவிப்பாளர் அல்லது ஆசிரியர் இல்லாதபோது, படிப்பதும் எழுதுவதும் அல்லது எதையாவது உருவாக்குவது போன்ற செயல்கள் இதில் அடங்கும். இது போன்ற சமயங்களில் மாணவர் சுயாதீனமாக வேலை செய்யலாம் அல்லது மற்றவர்களுடன் இணைந்து செயல்படலாம்.  

சமீபத்திய தொழில்நுட்பங்கள் பாடத்தை கற்பிப்பதற்கான வழிகளை விரிவுபடுத்தியுள்ளன. எடுத்துக்காட்டாக: திரைப்படத் துண்டுகள், முன் பதிவு செய்யப்பட்ட ஒலி மற்றும் நிகழ்பட நாடாக்கள், தொலைக்காட்சி நிகழ்ச்சிகள் மற்றும் வலையொலிகள் ஆகியவைகளாகும். ஒரே இடத்தில் இருந்து கல்வி கற்க இயலாத சூழலில் நிகழ்படப் பாடம், காணொளிக் கரத்தரங்கு அல்லது மெய் நிகர் கற்றல் போன்ற தொலைதூரக் கல்வி நுட்பங்கள் மூலம் பாடங்கள் நடைபெறலாம். இந்த கருவிகள் பாடங்களை வழங்க புதிய ஒத்திசைவான, ஒத்திசைவற்ற மற்றும் கலப்பு வழிமுறைகளை வழங்குகின்றன.  

## சொற்பிறப்பியல்
பாடம் என்ற வார்த்தை இலத்தீன் சொல்லான *"லெக்டியோ"* என்பதிலிருந்து உருவானது. இதற்கு வாசிக்கும் செயல் என்பது பொருளாகும். மத சேவை வழங்கும் சமயத்தில் விவிலிய வாசிப்பின் போது பாடம் எனும் சொல் அடிக்கடி பயன்படுத்தப்பட்டது.
# போர்னிய குள்ள மூஞ்சூறு



**போர்னிய குள்ள மூஞ்சூறு** (*Bornean pygmy shrew*)(***சன்கசு ஹோசி***) என்பது சோரிசிடே குடும்பத்தில் உள்ள ஒரு மூஞ்சூறு சிற்றினம் ஆகும். விலங்கியல் வல்லுநரான சார்லசு ஹோஸின் பெயரால் இது அழைக்கப்படுகிறது.  

## பரவல்
போரினிய குள்ள மூஞ்சூறு பன்னாட்டுத் தீவான போர்னியோவில், குறிப்பாக வடக்கு சரவாக் மற்றும் மலேசியாவின் வடகிழக்கு சபா மாநிலங்களில் மட்டுமே காணப்படும் அகணிய உயிரி ஆகும். இது பரவலாக புரூணையிலும், இந்தோனேசியாவின் வடக்கு கலிமந்தன் மாகாணத்திலும் காணப்படலாம்.  

போரினிய குள்ள மூஞ்சூறுவின் இயற்கை வாழ்விடம் மிதவெப்பமண்டல மற்றும் வெப்பமண்டல வறண்ட காடுகள் ஆகும். இது பெரும்பாலும் எட்ருசுகன் மூஞ்சூறு (*சன்கசு எட்ரசுகசு*) எனப் பட்டியலிடப்படுகிறது. இது ஐரோப்பா மற்றும் வட ஆப்பிரிக்காவிலிருந்து தென்கிழக்கு ஆசியா வரை பரவியுள்ளது. இவை வேறுபட்ட இனங்களாக அறியப்படுகின்றன.  

## பாதுகாப்பு
போரினிய குள்ள மூஞ்சூறு 1996 முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டது. 2008-ல் தரவுகள் போதாது இனமாக மாற்றப்பட்டது.  

இதனுடைய சரியான அச்சுறுத்தல்கள் தெரியவில்லை. இது காடு சார்ந்ததாக இருந்தால், வாழ்விட இழப்பால் அச்சுறுத்தப்படுகிறது. வாழ்விடத்தைக் குறிப்பாக செம்பனை எண்ணெய்க்காக விவசாய தோட்டங்களாக மாற்றுவது, மரம் வெட்டுதல், மற்றும் தீ வைத்தல் காரணமாக வாழிட அழிவு நடைபெறுகிறது.
# பாகான் லாலாங்



**பாகான் லாலாங்** (மலாய் மொழி: *Bagan Lalang*; ஆங்கிலம்: *Bagan Lalang*; சீனம்: 峇眼拉浪) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு கடற்கரை நகரம். சிப்பாங் தங்கக் கடற்கரை நகரம் (*Golden Coast Sepang*) என்று பெயர் பெற்றுள்ள இந்த நகரம் மலேசியாவில் பிரசித்தி பெற்ற கடற்கரை நகரங்களில் ஒன்றாக அறியப் படுகிறது.  

கோலாலம்பூர் பன்னாட்டு வானூர்தி நிலையத்தில் இருந்து 33 கி.மீ.; கோலாலம்பூர் மாநகரில் இருந்து 73 கி.மீ. சிரம்பான் மாநகரில் இருந்து 53 கி.மீ. தொலைவில் உள்ளது. நெகிரி செம்பிலான் மாநிலத்தின் போர்டிக்சன் நகரம் இந்த நகரத்திற்கு மிக அருகாமையில் உள்ளது.  

பாகான் லாலாங் கடற்கரை (*Bagan Lalang Beach*) சிலாங்கூர் மாநிலத்தின் தென்மேற்கு கடற்கரையோரத்தில் உள்ள சிறந்த கடற்கரை; மற்றும் கோலாலம்பூருக்கு மிக அருகில் உள்ள கடற்கரைகளில் ஒன்றாகும்.  

## பொது

பாகான் லாலாங் கடற்கரை நீச்சலுக்குப் பாதுகாப்பானவை. கேளிக்கை விளையாட்டுகள், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கு பாகான் லாலாங் கடற்கரையில் வசதிகள் உள்ளன. மலிவான தங்கும் இடங்களும் உள்ளன.  

இங்குள்ள கடற்கரைகள் நீச்சல் நடவடிக்கைகளுக்கும் சுற்றுலா நடவடிக்கைகளுக்கும் பாதுகாப்பானவை. எனினும் சில இடங்கள் கடல் பெருக்கு காரணமாக ஆபத்தானவை என்பதால் பாதுகாப்பு நோக்கங்களுக்காகத் தடைசெய்யப்பட்டு உள்ளன.  

### சதுப்புநிலக் காடுகள்

இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள் ஆகும். இந்தச் சதுப்புநிலக் காடுகளில் காண்டா நண்டுகள் அதிகமாகக் கிடைக்கின்றன.  

பாகான் லாலாங் கடற்கரை நகரத்திற்கு அருகில் சுங்கை பீலேக் எனும் ஒரு நடுதர நகரம் உள்ளது. களிமண் கொண்டு செங்கல் தயாரிக்கும் தொழிலுக்கு சுங்கை பீலேக் நகரம் பிரபலம் பெற்றது. இருப்பினும் அண்மைய காலங்களில் சுங்கை பீலேக்; பாகான் லாலாங் பகுதிகளில் செங்கல் தொழிற்சாலைகள் மிகவும் குறைந்துவிட்டன.  

### குடியிருப்புகள்

பாகான் லாலாங் கடற்கரை நகரத்திற்கு அருகில் புக்கிட் பாங்கோங் (*Bukit Bangkong*), பத்து அம்பாட் (*Batu Empat*), பத்து டுவா (*Batu Dua*), தெலுக் மெர்பாவ் (*Teluk Merbau*) மற்றும் சிப்பாங் கெச்சில் (*Sepang Kecil*) போன்ற குடியிருப்புகள் உள்ளன.  

இவற்றுள் புக்கிட் பாங்கோங் முன்பு ஒரு சிறிய பழங்குடியினக் குடியேற்றமாக இருந்தது. ஆனால், தற்போது ஜாவானிய மலாய் மக்கள் (*Javanese Malay*) அதிகமாக உள்ளனர்.  

## காட்சியகம்
# ஆம் ஆத்மி


**ஆம் ஆத்மி** (*Aam Aadmi*, , ) — நேரடி மொழிபெயர்ப்பு: " சாதாரண மனிதன் " ( *ஆம்* என்றால் சாதாரண + *ஆத்மி* என்றால் மனிதன்) - இஃது ஒரு இந்துசுத்தானி மொழி பேச்சு வழக்கு மற்றும் " சராசரி ஜோ " என்ற சொல்லுக்கு இணையானதாகும்.  

இந்திய தேசிய காங்கிரசு தனது 2004 ஆம் ஆண்டு தேர்தல் பரப்புரையை *ஆம் ஆத்மி* என்ற கருப்பொருளை அடிப்படையாகக் கொண்டதாக உருவாக்கியது. தேர்தலுக்கான கட்சியின் முழக்கமானது *காங்கிரஸ் கா ஹாத், ஆம் ஆத்மி கே சாத்* ("காங்கிரஸின் கை சாமானியர்களிடம் உள்ளது") என்பதாகும். 2007 ஆம் ஆண்டில், காங்கிரசு தனது ஐமுகூ அரசாங்கத்தின் திட்டங்களைப் பிரபலப்படுத்த தனது *ஆம் ஆத்மி கா சிபாஹி* ("சாதாரண மனிதனின் சிப்பாய்") பரப்புரையைத் தொடங்கியது.  

2012 இல் உருவாக்கப்பட்ட ஆம் ஆத்மி கட்சியால், இந்தக் கூற்று ஏற்றுக்கொள்ளப்பட்டது. 1885 ஆம் ஆண்டு முதல் ஆம் ஆத்மி என்பது காங்கிரசின் இன்னொரு பெயராக இருந்ததாகக் கூறி, புதிதாக உருவாக்கப்பட்ட ஆம் ஆத்மி கட்சியின் பெயருக்கு காங்கிரசு எதிர்ப்பு தெரிவித்தது.  

ஆம் ஆத்மி என்ற சொற்றொடரின் அபத்தமான மொழிபெயர்ப்பாக "மாம்பழ மனிதன்" ( *ஆம்* என்பது "மாம்பழம்" என்பதன் இந்தி சொல்லாகும்) என்பது இருந்தது. 2012 ஆம் ஆண்டில், ராபர்ட் வதேரா " வாழைக் குடியரசில் மாம்பழ மனிதர்கள்" என்று கேலி செய்தபோது, ஆர்வலர்களால் விமர்சிக்கப்பட்டார்.  

2014 ஆம் ஆண்டில், புதிய பிரதமர் மோதி, ஏர் இந்தியாவின் நீண்ட கால இலட்சினையான மகாராஜாவை *ஆம் ஆத்மி*களும் வானூர்தியைப் பயன்படுத்துவதற்கு ஏற்ற குறிப்பதாக மாற்றுமாறு உத்தரவிட்டார்.
# பரேல் சட்டமன்றத் தொகுதி

**பரேல்** (परळ) பாராளுமன்றத் தொகுதி இந்திய நாட்டின் மகாராட்டிரா மாநில சட்டமன்றத் தொகுதிகளில் ஒன்றாகும். 2008 ஆம் ஆண்டில் பிரிக்கப்பட்ட பிறகு இத்தொகுதி இல்லாமல் போனது. 1990 ஆம் ஆண்டு முதல் சிவசேனா கட்சி இத் தொகுதியில் வெற்றி பெற்று வருகிறது. 1970 ஆம் ஆண்டு முதல் சிவசேனா கட்சி வரலாற்றில் வென்ற முதல் தொகுதி இதுவாகும். வாமன்ராவ் மகாதிக் இந்த தொகுதியில் வெற்றி பெற்று, சட்டமன்றத்தில் நுழைந்த முதல் சிவசேனா உறுப்பினர் ஆவார்.  

## பாராளுமன்ற உறுப்பினர்கள்
| 1962 | மாதவராவ் மணி | இந்திய தேசிய காங்கிரசு |
| --- | --- | --- |
| 1967 | கிருசுண தேசாய் | இந்தியப் பொதுவுடைமைக் கட்சி |
| 1970^ | வாமன்ராவ் மகாதிக் | சுதந்திரமான அமைப்பு |
| 1972 | கசானன் லோகே | இந்திய தேசிய காங்கிரசு |
| 1978 | வாசு தேசாய் | சனதா கட்சி |
| 1980 | சதீசு பெட்னேகர் | இந்திய தேசிய காங்கிரசு |
| 1985 | சரத் காது | சுதந்திரமான அமைப்பு |
| 1990 | விட்டல் சவான் | சிவசேனா கட்சி |
| 1995 | சூர்யகாந்த் தேசாய் |  |
| 1999 | தக்து சக்பால் |  |
| 2004 |  |  |
| } |  |  |

<templatestyles src="Module:Coordinates/styles.css"></templatestyles>
# ஐசோபுரோப்பைல் அசிடேட்டு



**ஐசோபுரோப்பைல் அசிடேட்டு** (*Isopropyl acetate*) C<sub>5</sub>H<sub>10</sub>O<sub>2</sub>  
என்பது ஓர் எசுத்தர் ஆகும். அசிட்டிக் அமிலம் மற்றும் ஐசோபுரோப்பனால் சேர்மங்கள் ஈடுபடும் எசுத்தராக்கல் வினையில் ஐசோபுரோப்பைல் அசிடேட்டு உருவாகிறது. இது ஒரு தெளிவான, நிறமற்ற சிறப்பியல்பு பழ வாசனை கொண்ட திரவமாகும்.  

ஐசோபுரோப்பைல் அசிடேட்டு பலவகையான உற்பத்திப் பயன்பாடுகளைக் கொண்ட ஒரு கரைப்பானாகும். மற்ற பெரும்பாலான கரிம கரைப்பான்களுடன் கலக்கக்கூடியதாகவும் தண்ணீரில் சிறிது கரையக்கூடியதாக்வும் உள்ளது. எத்தில் அசிடேட்டுடன் ஒப்பிடுகையில் இதனுடைய கரைதிறன் குறைவாகும். செல்லுலோசு, நெகிழி, எண்ணெய் மற்றும் கொழுப்புகளுக்கு இது கரைப்பானாகப் பயன்படுகிறது. சில அச்சு மைகள் மற்றும் வாசனை திரவியங்களில் ஐசோபுரோப்பைல் அசிட்டேட்டு ஓர் அங்கமாக உள்ளது.  

ஐசோபுரோப்பைல் அசிடேட்டு காற்றின் முன்னிலையில் எஃகுடன் தொடர்பு கொள்ளும்போது மெதுவாக சிதைந்து, அசிட்டிக் அமிலம் மற்றும் ஐசோபுரோப்பனாலை தருகிறது. ஆக்சிசனேற்றப் பொருட்களுடன் தீவிரமாக வினைபுரிகிறது மேலும் பல நெகிழிகளையும் தாக்குகிறது.  

ஐசோபுரோப்பைல் அசிடேட்டு அதன் திரவ மற்றும் நீராவி வடிவங்களில் நன்கு எரியக்கூடியதாகும். மேலும் இது விழுங்கப்பட்டாலோ அல்லது உள்ளிழுக்கப்பட்டாலோ தீங்கு விளைவிக்கும்.  

தொழில்சார் பாதுகாப்பு மற்றும் சுகாதார நிர்வாகம், ஐசோபுரோப்பைல் அசிடேட்டைக் கையாளும் தொழிலாளர்களுக்கு எட்டு மணி நேர அளவுக்கு மில்லியனுக்கு 250 பகுதிகள் (950 மி.கி./மீ<sup>3</sup>) அளவை அனுமதிக்கப்பட்ட வெளிப்பாடு வரம்பாக நிர்ணயித்துள்ளது.
# விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2023/குறிப்புகள்

## செம்மைப்படுத்தப்பட வேண்டிய கட்டுரைகளின் எண்ணிக்கை
- சூலை 1, 2023; இந்திய நேரம் (நள்ளிரவைத் தாண்டி) 00.05 மணி - 829
- சூலை 7, 2023; நாளின் இறுதியில் - 808
- சூலை 14, 2023; நாளின் இறுதியில் - 783
- சூலை 21, 2023; நாளின் இறுதியில் - 779
- சூலை 28, 2023; நாளின் இறுதியில் - 769
- சூலை 31, 2023; நாளின் இறுதியில் - 768
- ஆகத்து 31, 2023; நாளின் இறுதியில்- 762
- செப்டம்பர் 30, 2023; நாளின் இறுதியில் - 760
- அக்டோபர் 31; நாளின் இறுதியில் -743
- நவம்பர் 30; நாளின் இறுதியில் - 742
- டிசம்பர் 31: நாளின் இறுதியில்- 723 (நிறைவடைந்தது: 3873)
# இரெமி குள்ள மூஞ்சூறு



**இரெமி குள்ள மூஞ்சூறு** (*Remy's pygmy shrew*)(*சன்கசு இரெமி*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது கமரூன், மத்திய ஆப்பிரிக்கக் குடியரசு, கொங்கோ குடியரசு மற்றும் காபோன் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.
# புளோரஸ் மூஞ்சூறு



**புளோரஸ் மூஞ்சூறு** (***சன்கசு மெர்டென்சி***) என்பது இந்தோனேசியாவின் புளோரஸ் தீவில் மட்டுமே காணப்படும் ஒரு வெள்ளை-பல் மூஞ்சூறு ஆகும். வாழ்விட இழப்பு மற்றும் வரையறுக்கப்பட்ட வரம்பு காரணமாக இது அருகிய இனமாகப் பட்டியலிடப்பட்டுள்ளது.  

## விளக்கம்
புளோரஸ் மூஞ்சூறு தலை-உடல் நீளம் 62 முதல் 68 மி.மீ. ஆகும். இதன் வால் 54 முதல் 62 மி.மீ. நீளமுடையது. புளோரஸ் மூஞ்சூறுவின் உரோமம் சிவப்பு கலந்த பழுப்பு முதல் அடர் பழுப்பு வரை இருக்கும். இதன் முதுகு மற்றும் வயிற்றுப் பக்கங்களுக்கு இடையே குறிப்பிடத்தக்க வண்ண வேறுபாடுகள் இல்லை. முடி ஒப்பீட்டளவில் நீளமானது. முன் கால்கள் மற்றும் பின் கால்கள் மற்றும் காதுகளின் மேல் பகுதிகள் மற்றும் கீழ் பகுதிகள் கருமையாக இருக்கும். பாதங்கள் நீளமானவை.
# செவ்விடை அணில்



**செவ்விடை அணில்** (*Red-hipped squirrel*)(*திரெமோமிசு பைரோமெரசு*) என்பது சையூரிடே குடும்பத்தில் உள்ள கொறிணி சிற்றினமாகும். இது சீனா மற்றும் வியட்நாம் ஆகிய இரு நாடுகளிலும் காணப்படுகிறது.  

## விளக்கம்
செவ்விடை அணிலின் தலை-உடல் நீளம் 194-210 மி.மீ. ஆகும். இதனுடைய வால் 140-162 மி.மீ. நீளமுடையது. இதனுடைய உடல் எடை 245 கிராம் ஆகும். செவ்விடை அணிலின் ஒவ்வொரு தொடையிலும் வெளிப்படையான சிவப்புத் திட்டு உள்ளது. வாலின் கீழ்ப் பகுதி முழுமையும் தெளிவான சிவப்பு நிறத்தில் காணப்படும். பைரோமெரசு என்ற பரிந்துரைக்கப்பட்ட துணையினத்தின் தொடைகளில் சிவப்பு நிற திட்டுகள் உள்ளன. ஆனால் தலை சிவப்பு நிறத்தில் இல்லை. ரியுடோனென்சிசு துணையினம் சிவப்பு நிற இடுப்புத் திட்டுகளுடன் முற்றிலும் சிவப்பு நிற தலையுடன் கூடியது.  

## வாழிடம்
பாறை நிலப்பரப்பு மற்றும் ஒத்த வாழ்விடங்களில் உள்ள துளைகளில் செவ்விடை அணில் பரவலாகக் காணப்படுகிறது.  

## நிலை
பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. இது சீனாவில் அச்சுறுத்தலுக்கு அண்மித்த இனமாகப் பிராந்திய ரீதியாக செம்பட்டியலில் சேர்க்கப்பட்டுள்ளது.
# அச்சே தின் ஆனே வாலே ஹைன்


இந்திய அரசியலில், **அச்சே தின் ஆனே வாலே ஹைன்** (**achhe din aane waale hain**, பொருள்: <span>நல்ல நாட்கள் வரும்</span> ) என்பது 2014 இந்திய பொதுத் தேர்தலுக்கான பாரதிய ஜனதா கட்சியின் இந்தி முழக்கமாகும். பாரதிய ஜனதா கட்சி ஆட்சிக்கு வந்தால், இந்தியாவுக்கு வளமான எதிர்காலம் காத்திருக்கிறது என்பதை உணர்த்தும் நோக்கத்தில், பாஜகவின் பிரதமர் வேட்பாளர் நரேந்திர மோடியால் இந்த முழக்கம் உருவாக்கப்பட்டது.  

## முழக்கம்
2014 இந்தியப் பொதுத் தேர்தலில் பாஜகவின் பிரதமர் வேட்பாளரான நரேந்திர மோடியால் "நல்ல நாட்கள் வருகின்றன" என்ற முழக்கம் உருவாக்கப்பட்டது. மோடியின் கூற்றுப்படி, அவர் தனது முக்கிய எதிர்க்கட்சியான இந்திய தேசிய காங்கிரசின் தலைவர்களில் ஒருவரும், அப்போதைய இந்தியப் பிரதமர் மன்மோகன் சிங்கின் உரையிலிருந்து இந்த முழக்கத்திற்கான யோசனையை பெற்றார். இந்த முழக்கம் 2014 இந்திய பொதுத் தேர்தலுக்கான மோடியின் பரப்புரைக்கு முதன்மையாக பாஜகவால் பயன்படுத்தப்பட்டது.  

## தேர்தலுக்கு பின்
தேர்தலில் பாஜக வெற்றி பெறும் என்பது தெளிவாகத் தெரிந்ததும், நரேந்திர மோடி தனது டுவிட்டர் பக்கத்தில், “இந்தியா வென்றுவிட்டது! பாரத் கீ விஜய். அச்சேதின் ஆனே வாலே ஹேன். ["இந்தியாவிற்கு வெற்றி. நல்ல நாட்கள் வரப்போகிறது” என்றார். ]" இந்த டிவீட் இந்தியாவின் அதிக மறுடிவீட் செய்யப்பட்ட டிவிட்டர் இடுகையாக மாறியது. இந்த முழக்கத்தை உள்ளடக்கிய வெற்றிப் பாடலையும் பாஜக வெளியிட்டது. பாஜகவின் வெற்றிக்கு இந்த முழக்கம் தீர்க்கமானதாக கருதப்பட்டது. ஆனால் புதிய அரசாங்கம் பொருளாதாரத்தை முடுக்கி, பொருளாதார வளர்ச்சியைத் தூண்டும் என்ற எதிர்பார்ப்புகளை ஊதிப் பெருக்கியதாகவும் இந்த முழக்கம் விமர்சிக்கப்பட்டுள்ளது. தேர்தலுக்குப் பிறகு, மோடியின் அரசாங்கத்தின் கீழ் சிறந்த எதிர்காலம் குறித்த நம்பிக்கையை வெளிப்படுத்தும் அதே வேளையில், பல்வேறு நபர்களால் இந்த முழக்கம் அடிக்கடி குறிப்பிடப்படுகிறது. பிரித்தானிய அரசியல்வாதி ஜார்ஜ் ஆஸ்போர்ன் ஒரு வணிகக் குழுவுடன் இந்தியா வந்தபோது இந்த சொற்றொடரை பயன்படுத்தினார்.  

13, நவம்பர, 2015 அன்று லண்டனில் உள்ள வெம்ப்பிளி விளையாட்டரங்களில் நடந்த நிகழ்வில் மோடியை அறிமுகப்படுத்தும் போது, பிரித்தானிய பிரதமர் டேவிட் கேமரனால் இந்த முழக்கம் நகலெடுத்து பயன்படுத்தப்பட்டது. கேமரூன் கூட்டத்தில் கூறுகையில், "ஒரு *சாய் வாலா* மிகப்பெரிய ஜனநாயகத்தை ஒருபோதும் ஆள மாட்டார் என்று அவர்கள் சொன்னார்கள். ஆனால் இவர் அவற்றை தவறென நிரூபித்தார். அச்சே *தின் ஆனே வாலே ஹைன்* என்று சரியாகச் சொன்னார். ஆனால் இவரது ஆற்றலுடன், இவரது பார்வையுடன், இவரது லட்சியத்துடன். நான் மேலும் சென்று *அச்சே தின் ஜரூர் ஆயேகா* என்று கூறுவேன். ("நல்ல நாட்கள் கண்டிப்பாக வரும்").
# பிலிப்பீன்சு முள்ளம்பன்றி



**பிலிப்பீன்சு முள்ளம்பன்றி** *(Philippine porcupine*) அல்லது **பலவான் முள்ளம்பன்றி** (***கைசுட்ரிக்சு புமிலா***) என்பது பிலிப்பீன்சில் உள்ள பலவான் தீவில் கிசுடிரிசிடே (பழைய உலக முள்ளம்பன்றிகள்) குடும்பத்தினைச் சார்ந்த கொறிணி ஆகும். இது அகணிய உயிரியாகும். இது உள்நாட்டில் *துரியன்* அல்லது *லேண்டக்* என்று அழைக்கப்படுகிறது.  

## விளக்கம்
வெளிப்படையாக, இதன் எண்ணிக்கை நிலையானது. ஆனால் இது தென்னந்தோப்புகளில் தீங்குயிரிகள், என விவசாயிகளால் துன்புறுத்தப்படுவதாகக் கூறப்படுகிறது. உள்நாட்டில் அசாதாரணமானது. மலைகள் மற்றும் தாழ் நிலங்களில் முதன்மை மற்றும் இரண்டாம் நிலை காடுகளில் இச்சிற்றினம் காணப்படுகின்றது. இந்த சிற்றினம் குகைகளிலும் வாழ்கிறது. ஆனால் பொதுவாக மரங்களின் அடியில் அல்லது பாறை பிளவுகளில் காணப்படுகிறது. இது பலவான் விலங்கின பகுதியில் மட்டுமே காணப்படும் அகணிய உயிரி. இது புசுங்கா, கலாய்ட் மற்றும் கொரோன் தீவுகளிலும், புவேர்ட்டோ பிரின்செசா நிலத்தடி நதி தேசிய பூங்கா மற்றும் எல் நிடோவின் வனப்பகுதிகளிலும் உள்ள பிரதான நிலப்பரப்பில் பதிவு செய்யப்பட்டுள்ளது.  

இந்த பாலூட்டிக்கு இயற்கை எதிரிகள் எதுவும் இல்லை. முள்ளெலும்புகளின் வெளிப்புற உறை இதன் பாதுகாப்பு அமைப்பாகச் செயல்படுகிறது. இதன் உடல் நீளம் சுமார் ஆகும். வாலில் நீளம் சுமார் ஆகும். இதனுடைய உடல் எடை வரை உள்ளது.
# ஐசோபுரோப்பீனைல் அசிடேட்டு



**ஐசோபுரோப்பீனைல் அசிடேட்டு** (*Isopropenyl acetate*) C<sub>5</sub>H<sub>8</sub>O<sub>2</sub> என்பது ஒரு கரிம சேர்மமாகும். இது அசிட்டோனின் ஈனோல் தானொத்திய அசிடேட்டு எசுதர் ஆகும். நிறமற்ற இந்த திரவமானது வணிக ரீதியாக அசிட்டைலசிட்டோன் தயாரிப்பதற்கான முன்னோடிச் சேர்மம் என்பது குறிப்பிடத்தக்கது. கரிமத் தொகுப்பு வினைகளில் இது டையால்களில் இருந்து கீட்டோன்கள் மற்றும் அசிட்டோனைடுகளின் ஈனோல் அசிடேட்டுகளைத் தயாரிக்கப் பயன்படுகிறது.  

## தயாரிப்பும் வேதி வினையும்
அசிட்டோனை கீட்டீனுடன் சேர்த்து சூடுபடுத்துவதன் மூலமாக ஐசோபுரோப்பீனைல் அசிடேட்டு தயாரிக்கப்படுகிறது. ஓர் உலோகப் பரப்பில் சூடாக்கும்போது, ஐசோபுரோப்பீனைல் அசிடேட்டு அசிட்டைலசிட்டோனாக மறுசீரமைப்பு அடைகிறது.  

ஐசோபுரோப்பீனைல் அசிடேட்டு மற்ற ஐசோபுரோப்பீனைல் எசுத்தர்களை மாற்று எசுத்தராக்க வினை மூலம் தயாரிக்கப் பயன்படுகிறது.
# எக்சைல் அசிடேட்டு



**எக்சைல் அசிடேட்டு** (*Hexyl acetate*) என்பது C<sub>8</sub>H<sub>16</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் எசுத்தர் ஆகும். முக்கியமாக இது பிசின்கள், பலபடிகள், கொழுப்புகள் மற்றும் எண்ணெய்களுக்கான கரைப்பானாகப் பயன்படுத்தப்படுகிறது. சாயங்களின் கூட்டுசேர் பொருளாக எக்சைல் அசிடேட்டு பயன்படுத்தப்படுகிறது.  

எக்சைல் அசிடேட்டு இதன் பழ வாசனையின் காரணமாக ஒரு சுவையூட்டியாகப் பயன்படுத்தப்படுகிறது. மேலும் இது இயற்கையாகவே ஆப்பிள்கள் மற்றும் பிளம்சு போன்ற பல பழங்களிலும் மதுபானங்களிலும் உள்ளது.
# எப்டைல் அசிடேட்டு



**எப்டைல் அசிடேட்டு** (*Heptyl acetate*) என்பது C<sub>9</sub>H<sub>18</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் எசுத்தர் ஆகும். நிறமற்ற நீர்மமான இது ஆல்ககாலில் கரையும். 1-எப்டேனாலும் அசிட்டிக் அமிலமும் வினைபுரியும்போது ஒடுக்க வினை நிகழ்ந்து எப்டைல் அசிடேட்டு உருவாகிறது.  

எப்டைல் அசிட்டேட்டு உணவுகளில் பழ சாரமாகவும், வாசனை திரவியங்களில் வாசனைப் பொருளாகவும் பயன்படுத்தப்படுகிறது. பழ வாசனை மற்றும் சோப்பு, கொழுப்பு அமைப்புடன் கூடிய ஒரு காரமான, மலர் சுவை கொண்டதாகவும் உள்ளது.